SET ปิดลดช่วงบวกเหลือ 1.26 จุด โบรกฯชี้เสี่ยงรูดติด 1,620 จุด หากไม่ผ่านแนวต้าน 1,650 จุด
SET ปิดลดช่วงบวกเหลือ 1.26 จุด โบรกฯชี้เสี่ยงรูดติด 1,620 จุด หากไม่ผ่านแนวต้าน 1,650 จุด โดยดัชนีปิดตลาดวันนี้ ที่ 1,634.88 จุด เพิ่มขึ้น 1.26 จุด หรือ 0.08% มูลค่าการซื้อขาย 3.64 หมื่นล้านบาท
12 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ 1,634.88 จุด เพิ่มขึ้น 1.26 จุด หรือ 0.08% มูลค่าการซื้อขาย 3.64 หมื่นล้านบาท
10 หุ้นดันดัชนีวันนี้

ด้าน น.ส.อาภาภรณ์ แสวงพรรค ผู้อำนวยการอาวุโสฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) เปิดเผยว่า ตลาดหุ้นในช่วงบ่ายลดช่วงบวกลงจากช่วงเช้า โดยในช่วง 1-2 วันนี้หากดัชนีฯยังไม่ผ่าน 1,650 จุด มีโอกาสที่จะถอยลงมาแถว 1,630-1,620 จุด ซึ่งหากยังไม่ผ่านคนที่เล่นเทรดดิ้งก็แนะนำให้ขายออกไปก่อน
ขณะที่ตลาดหุ้นในภูมิภาคเอเชียวันนี้ส่วนใหญ่จะอยู่ในแดนบวกกัน จากปัจจัยนอกประเทศดีขึ้น หลังผ่อนคลายสงครามการค้าระหว่างสหรัฐฯ และจีนได้ในช่วงสั้น โดยสหรัฐฯมีโอกาสที่จะเจรจาการค้ากับจีนได้ และ CFO ของบริษัท หัวเว่ย ก็ได้รับการประกันตัว
อย่างไรก็ดี ตลาดบ้านเราไม่มีปัจจัยกระตุ้นเด่นชัดในช่วงนี้ แม้ว่าราคาน้ำมันจะดีดขึ้นได้บ้างแต่ก็ไม่แข็งแรงมาก ซึ่งทำให้มาช่วยหนุนกลุ่มพลังงานไม่ได้ และกลุ่มพลังงานก็เป็นหุ้นที่มีมาร์เก็ตแคปใหญ่สุดในตลาดฯ ทำให้ตลาดบ้านเราวันนี้ดูอ่อนกว่าภูมิภาค พร้อมให้ติดตามตัวเลขเศรษฐกิจที่สำคัญ ๆ ต่อไป
สำหรับแนวโน้มการลงทุนในวันพรุ่งนี้ (13 ธ.ค.) น.ส.อาภาภรณ์ กล่าวว่า ตลาดฯคงจะแกว่งแคบ พร้อมให้แนวรับ 1,625 จุด ส่วนแนวต้าน 1,645 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,725.19 ล้านบาท ปิดที่ 49 บาท ลดลง 0.25 บาท
KBANK มูลค่าการซื้อขาย 1,666.70 ล้านบาท ปิดที่ 190 บาท ลดลง 1 บาท
CPALL มูลค่าการซื้อขาย 1,542.26 ล้านบาท ปิดที่ 70.75 บาท เพิ่มขึ้น 0.50 บาท
PTTEP มูลค่าการซื้อขาย 1,411.56 ล้านบาท ปิดที่ 134 บาท เพิ่มขึ้น 2 บาท
AOT มูลค่าการซื้อขาย 1,274.42 ล้านบาท ปิดที่ 64.50 บาท เพิ่มขึ้น 1 บาท
 
ตลาดหุ้นเอเชีย
